Петя Дубарова
След сянката

chitanka.info

Във сините вълшебства на града

потапям се, замислена и няма,

причаква ме зад ъгъла дъжда

и близва ме дъхът му като пламък.

И сякаш парят капките безброй,

и сякаш са със лято напоени,

шумят като възторжен пчелен рой

и гонят се като листа над мене.

Най-синьото вълшебство на Бургас

са сенките, прогонили съня си.

Сред тях намирам своята и аз

и гоня я, тъй както радостта си.

1975

Издание:

Петя Дубарова, „Аз и морето“, издателство „Георги Бакалов“, Варна, 1980

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.